Source: http://docplayer.hu/2225206-A-fogyatekossaggal-elo-szemelyek-alapjogai.html
Timestamp: 2016-10-24 04:10:02
Document Index: 12589321

Matched Legal Cases: ['de lege ferenda', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ']

1 Pécsi Tudományegyetem Állam- és Jogtudományi Kar Doktori Iskola Hadi Nikolett A fogyatékossággal élő személyek alapjogai A doktori értekezés tézisei Témavezető: Dr. Drinóczi Tímea habilitált egyetemi docens Pécs 20132 2 I. Az értekezés témája és a témaválasztás indokai Minden társadalmat jellemez annak fogyatékossággal élő emberekhez fűződő viszonya, 1 mert az értékelés során a fogyatékossággal nem élő emberek, illetve közösségeik lényeges minősége 2 is feltárulhat. Az emberi közösségek ugyanis hajlamosak arra, hogy valamely külső vagy belső egyéni adottsághoz kedvező, illetve kedvezőtlen értékítéletet társítsanak, ennek következtében akaratlanul is a legtöbb esetben a megszokott, így főként a többségre jellemző tulajdonságokat helyezik előtérbe. Ebből fakadóan a jog szerepe a fogyatékosságot illetően abban rejlik, hogy segítse a fogyatékossággal élő emberek önálló életvitelének, társadalomban való minél teljesebb részvételének megteremtéséhez szükséges feltételek kialakítását. Ennek elérése pedig már annak a paradigmaváltásnak a szellemében történik, amely felismerte, hogy a fogyatékossághoz elsősorban emberi jogi oldalról szükséges közelíteni. A fogyatékossággal élő személyek esetében az emberi jogok előtérbe helyezése mindazonáltal nem azt jelenti, hogy részükre új alapvető jogokat szükséges létrehozni. Sokkal inkább annak elérésére kell törekedni, hogy a fogyatékossággal élő emberek ténylegesen gyakorolhassák a már meglévő, a társadalom többi tagjával azonos alapjogaikat. 3 A másokkal egyenlő, tényleges joggyakorlás megvalósulását azonban nehezítik azok az akadályok, amelyek gátolják vagy korlátozzák a fogyatékossággal élő személyeket abban, hogy ténylegesen is élni tudjanak alapvető jogaikkal. A megfelelő támogató környezet hiányában, illetve annak hiányosságai következtében a sérült emberek ugyanis gyakran egyáltalán nem, vagy nem a szükséges mértékben és módon tudnak részt venni a társadalom és a gazdaság életében. Sok esetben tapasztalható, hogy az érintetteknek még arra sincs lehetőségük, hogy megkíséreljék adott alapjog gyakorlását, mert alapvető jogaik nagy részét csak formálisan birtokolják. Az állam intézményvédelmi kötelezettsége ezért, hogy biztosítsa a fogyatékossággal élő személyek jogérvényesítését, kialakítsa a hátrányaikat ellensúlyozó intézményrendszert, fellépjen a sérült emberekkel szembeni hátrányos megkülönböztetés ellen. A hatékony jogvédelem pedig előfeltételezi, hogy a társadalomban való részvétel elősegítését célzó intézkedések a szükségesség és az arányosság elvére tekintettel, a fogyatékossággal élő emberek önálló életvitelének kialakítását legnagyobb mértékben előmozdítva történjenek. A jog a társadalmi magatartásokat és az azokat befolyásoló körülményeket szabályozza. Ennélfogva a jogi normák gyakorlati célkitűzése a fogyatékosságügyre vetítve, hogy a többségi társadalom tagjainak befolyásolása is megvalósuljon. A társadalmi szemlélet megváltoztatására a jog önmagában azonban nem képes. A morális akadálymentesség kialakulásának legfőbb gátja ugyanis, hogy hamis mítoszok, káros sztereotípiák élnek a társadalomban a fogyatékossággal élő személyekről. 4 Ez a jelenség Magyarországon is tapasztalható, ahol a fogyatékossággal nem élők gyakran elutasítják a sérült embereket, vagy sajnálattal tekintenek élethelyzetükre. A társadalompolitikában jelentkező strukturális akadályok pedig tovább mélyítik a kirekesztődés jelenségét. A jog rendeltetése az előítéletek lebontásában ezért abban ragadható meg, hogy elősegíti a fogyatékossággal élő emberek valós 1 Könczei György: Honnan ered a fogyatékossággal élő emberrel szembeni előítélet? In: Hegedüs Lajos Ficsorné Kurunczi Margit Szepessyné Judik Dorottya Pajor Emese Könczei György: A fogyatékosságügy hazai és nemzetközi története. Eötvös Loránd Tudományegyetem Bárczi Gusztáv Gyógypedagógiai Kar, Budapest o. 2 Az érték tehát az értékelt tárgynak az értékelő alany (ember, közösség, szerv, szervezet, intézmény) által tulajdonított lényeges minősége (esszenciális imputált kvalitása). Lásd Ádám Antal: Alkotmányi értékek és alkotmánybíráskodás. Osiris Kiadó, Budapest o. 3 Vö. Rolf Frischknecht: Rehabilitation jetzt ein Menschenrecht. Schweizerisches Medizin-Forum o. 4 Erről lásd bővebben Kálmán Zsófia Könczei György: A Taigetosztól az esélyegyenlőségig. Osiris Kiadó, Budapest o.3 3 helyzetének feltárását, és a többségi társadalom számára is igazolni törekszik a társadalmi inklúzió fontos szerepét. Ezt felismerve a történeti, filozófiai gyökerek érintését követően fontosnak tartom kidolgozni a fogyatékosság alapjogi összefüggésekben értelmezhető fogalmát, áttekinteni a nemzetközi, szupranacionális és nemzeti szabályozásokat, vizsgálni a fogyatékossággal élő személyek tényleges lehetőségeit alapjogaik gyakorlásában. II. A kutatás módszerei A jog feladata a fogyatékosság tárgykörében, hogy elősegítse a fogyatékossággal élő emberek önálló életvitelének megteremtését és társadalmi inklúzióját nehezítő akadályok lebontását. Erre figyelemmel dolgozatomban az ehhez szükséges alapvető kondíciók alkotmányjogi szempontú feltárására és bemutatására törekedtem különös tekintettel arra, hogy a fogyatékosságból eredő nehézségek feloldása komplex, multidiszciplináris szemléletet alkalmazó emberi jogi megközelítést igényel. A széles spektrumú értelmezés szükségességét az értekezés szerkezeti felépítésén keresztül is törekedtem közvetíteni. A dolgozat ugyanis öt részből épül fel, amelyek közül az első négy mintegy általános részt fonva a fogyatékosság alkotmányjogi szempontú megközelítésének elméleti jellegű bevezetését és kibontását tartalmazza, míg az utolsó egység mint az értekezés különös része meghatározott részfogyatékossági területek bemutatására koncentrál. Alkotmányjogi vizsgálataimat jelentősen befolyásolja, hogy az Alkotmány helyébe lépő Alaptörvény hatására Magyarországon jelenleg jelentős változás zajlik. Kutatásom megkezdésekor ugyanis még az Alkotmány volt hatályban, jelenleg pedig már az Alaptörvény rendelkezései az irányadóak. Az alkotmányváltozás ellenére azonban az látszik, hogy a fontos jogi megállapítások mint például a jogszabályok, a joggyakorlat értékelése továbbra is alkalmazhatóak. Ez legfőképpen azzal magyarázható, hogy az értekezésben több szempontból, alapvetően a többszintű alkotmányosság megközelítését alkalmazva vizsgálom a fogyatékosságot. Ebből pedig következik, hogy a nemzetközi egyezmények, az alapvető uniós szabályozások jelentik a releváns szabályokat. Így az elmélet változása és az ezekhez való igazodás állandó jelleggel jelentkezik. Kezdeti célkitűzésem volt, hogy az Alkotmány tekintetében és az azon alapuló gyakorlatban vizsgálódjam, de az Alaptörvény új helyzetet teremtett. A legmagasabb szintű normaszöveg változása ugyanis több alsóbb szintű szabályozási változást is hozott, különösen azokon az alapjogi területeken, amelyek alapvetően befolyásolják a fogyatékossággal élő emberek alapjogainak gyakorlását. Úgy érzem a szociális védelem, az oktatás, a cselekvőképesség és a választójog gyakorlásának területe a legmeghatározóbbak a fogyatékossággal élő emberek alapjogainak érvényesítésével összefüggésben. Dolgozatomban ezért részletesebben koncentrálok ezeknek a területeknek a bemutatására. A hivatkozott témák hangsúlyosabb megjelenése az értekezésben szubjektív választásom eredménye, így természetesen ezeken kívül további kutatási területek is előtérbe kerülhetnek a fogyatékosság tárgykörében. Az általam választott szférákat azonban alapvetően összekapcsolja, hogy értekezésemben a fogyatékosságot elsődlegesen alkotmányjogilag, alapjog-centrikusan kutatom. Ennek keretében annak vizsgálatára törekszem, hogy milyen elméleti és szabályozási tendenciák alakultak ki a fogyatékosság és a rehabilitáció fogalma körül, és ennek mennyiben felel meg a hazai alkotmányi szabályozás, és mennyiben befolyásolja a recepciót az alkotmányozó politikai filozófiája. Meglátásom szerint a fogyatékosság értelmezésében elkezdődött paradigmaváltás jelenleg is tart. Ebben kétségtelenül az is közrejátszik és egyúttal a kutatást is összetett feladattá teszi, hogy a fogyatékosságügy folyamatosan fejlődő terület. Mindez multidiszciplináris megközelítésen alapuló új fogalmi modell kialakítását igényli. Ennek révén ugyanis jobban magyarázható a fogyatékossággal élő emberekkel való bánásmód milyensége is. Erre a4 4 felismerésre tekintettel pedig elengedhetetlen érvényt szerezni annak, hogy a szemléletváltás szabályozási szinten is megfigyelhető legyen. Ezért értekezésemben magam is több szempontból vizsgálom a témakört. 5 A történeti megközelítés alkalmazásával annak bemutatása a célom, hogy a fogyatékosságról milyen alapvető ismeretek és tapasztalatok kerültek előtérbe az egyes korokban, és ezek mely eszmetörténeti környezetből gyökereztek, és hogyan eredményeztek változásokat a fogyatékosságpolitikában. A dogmatikai módszer segítségével értekezésemben azt vizsgálom, hogy a fogyatékosságügyet átfogó, folytonosan fejlődő szabályozás miként jelenik meg a jogrendszerben, és milyen irányú intézményi változásokat eredményez. Ez az aspektus lehetőséget nyújt egyúttal annak feltárására is, hogy az új jogi megoldások hatására jelentkezhetnek-e esetlegesen olyan értelmezési nehézségek, amelyek a jogrendszer konzisztenciájában zavart okozhatnak. A dogmatikai módszer alkalmazásával dolgozatomban legfőképpen annak alátámasztása a szándékom, hogy a fogyatékosság fogalmának kialakításakor egységes kategóriarendszer figyelembevételére kerülhet sor. Ezt kiegészítve a grammatikai értelmezés módszerére azért támaszkodom, mert a fogyatékosság tárgykörében használatos kifejezések nyelvtani szerkezetéből, szótani interpretációjából kiindulva is levezethetőnek vélem a jogszabályi háttérben alkalmazásra ajánlott fogalmakat. A fogyatékosságra, a rehabilitációra vonatkozó alkotmányi szabályokat összehasonlító szempontból elemzem az Alkotmány és az Alaptörvény, illetve az azok alapján megfigyelhető alacsonyabb szintű jogi szabályozás alapján. A magyar szabályozást mindig a nemzetközi és az uniós vonatkozásokra, valamint az Európai Unió tagállamaiban fellelhető fogyatékossághoz kapcsolódó alkotmányi rendelkezésekre tekintettel vizsgálom. Az összehasonlítás során törekszem bemutatni a Magyarország számára is például szolgálható alkotmányi megfogalmazásokat. Különösen hangsúlyosan kezelem a német joganyagot és irodalmat. Ennek oka, hogy az a magyar jog/tudomány jelentős inspirációs forrása, másrészről pedig, hogy a német alaptörvényi szabályozás külön nevesíti a fogyatékosság miatti hátrányban részesítés tilalmát. A fogyatékosságot érintő joggyakorlat érvelési rendszere közvetíti, hogy a fogyatékossággal élő személyeket érintő alapjogvédelem igénye az emberi méltóság érinthetetlen voltára vezethető vissza. A jognak a fogyatékossággal élő embereket a társadalom többi tagjával azonosan, egyenlőként, egyenlő méltóságú személyként kell kezelnie. Ennek hangsúlyozása mellett az értekezésben esetek elemzésén keresztül törekszem bemutatni a szabályozás nehézségeit, amely során szükségszerűen a leíró módszert alkalmazom. Igyekszem azonban tartózkodni az olyan deskriptív metodika használatától, amely adott szabályozás önmagáért való bemutatását szolgálja anélkül, hogy azt ötvözné valamely más módszerrel. Ezzel függ össze, hogy kritikai vizsgálati módot alkalmazva a társadalmi viszonyok változását figyelembe véve igyekszem értékelni is a fogyatékossággal élő személyek jogvédelmének minőségét és terjedelmét. Az így tett megállapítások alapulvételével de lege ferenda javaslatokat fogalmazok meg a további jogfejlesztési lehetőségek, a fogyatékossággal élő emberek társadalmi életben való részvételét elősegítő változtatási irányok megvalósítása érdekében. Mivel a fogyatékosságügy összetett területének bemutatásához a multidiszciplináris szemlélet alkalmazása elengedhetetlennek látszik, ezért a fogyatékosság tárgykörében nem minden esetben alkalmazom a jogi megközelítést. Ez tapasztalható különösen a fogyatékosság és a rehabilitáció fogalmai bemutatásakor, az inklúzív oktatási modell vagy éppen a jelnyelv szerepének ismertetésekor. 5 Az alkotmányjog-tudomány módszereiről és más tudományágakkal való kapcsolatáról lásd Petrétei József: Magyar Alkotmányjog I. Dialóg Campus Kiadó, Budapest-Pécs o. A jogalkotástan által alkalmazott módszerekről lásd Drinóczi Tímea Petrétei József: Jogalkotástan. Dialóg Campus Kiadó, Budapest-Pécs o.5 5 Az egymás hatását erősítő módszerek alkalmazása révén legfőképpen annak igazolására törekszem, hogy a fogyatékosságra vonatkozó alkotmányi szabályozás megteremtése kiemelten fontos, mert annak megléte esetén a fogyatékossággal élő személyek irányába megvalósuló elfogadó és befogadó magatartás legfelsőbb normatív erővel kerül megállapításra és közvetítésre. Magyarországon azonban az Alkotmány szabályozása külön nem nevesítette a fogyatékosság kategóriáját a diszkriminációs okok között. Ebből fakadóan alkotmányi értéket és egyúttal a fogyatékosságügyben jelentős előrelépést jelent, hogy az Alaptörvénybe 6 már a fogyatékossággal élő emberek védelmét előirányzó rendelkezések 7 kerültek beillesztésre. A 22/2012. (V. 11.) AB határozatban pedig az Alkotmánybíróság kifejtette, 8 hogy az előző Alkotmány és az Alaptörvény megfelelő szabályainak összevetése és gondos mérlegelése szükséges. Ha az összevetésnek az az eredménye, hogy az alkotmányjogi szabályozás változatlan vagy jelentős mértékben hasonló, az átvételnek nincs akadálya. Másrészt az előző Alkotmány és az Alaptörvény egyes rendelkezései tartalmi egyezősége esetén éppen nem a korábbi alkotmánybírósági döntésben megjelenő jogelvek átvételét, hanem azok figyelmen kívül hagyását kell indokolni. Erre figyelemmel a korábbi a fogyatékosságot nem nevesítő alkotmányi szabályozás és az Alaptörvényben foglalt korszerű elemek bemutatása, illetve a két alkotmányi szabályozás között fellelhető összefüggések feltárása kiemelt célkitűzésekként jelennek meg dolgozatomban is. A fogyatékosságra vonatkozó alkotmányjogi szempontú kutatásomat izgalmassá teszi, ugyanakkor nehezíti is a magyar alkotmányjogban zajló gyors változás. Figyelni szükséges ugyanis az eltéréseket az Alkotmány és az Alaptörvény rendszere között, sőt követni kell az alkotmánymódosító hatalom tevékenységét is. Az értekezés június 1-jén került lezárásra, így a Magyarország Alaptörvényének negyedik módosításában 9 lévő, fogyatékosságot érintő rendelkezések bemutatása szerepel benne. A módosításaival egységes szerkezetbe foglalt Alaptörvény a Záró és vegyes rendelkezések között, 5. pontjában rögzíti, hogy Az Alaptörvény hatálybalépése előtt meghozott alkotmánybírósági határozatok hatályukat vesztik. E rendelkezés nem érinti az ezen határozatok által kifejtett joghatásokat. Ugyanakkor e szabálytól függetlenül az Alkotmánybíróság elmúlt 22 év alatt tett megállapításait nem lehet kitörölni, azok mindig is fontos forrásai lesznek a magyar alkotmányjognak és alkotmánybíráskodásnak, különösen a hátrányos megkülönböztetés tilalma szempontjából. III. Tudományos eredmények A sérült emberek jóllehet ugyanolyan alapvető jogokkal rendelkeznek, mint a társadalom többi tagja, mégis gyakran előfordul, hogy egyáltalán nem, vagy csak korlátozottan tudnak élni említett jogaikkal. A fogyatékossággal élő emberek esetében a sérelem tulajdonképpen a legtöbbször már ott jelentkezik, hogy az érintett személyeknek nincs is lehetőségük megkísérelni adott jog gyakorlását. A hétköznapi élet bármely szituációjában felmerülhetnek ugyanis akadályok, amelyek lehetetlenné vagy nehézkessé teszik számukra, hogy formálisan meglévő jogaikat ténylegesen is érvényesíthessék. Elég csak például a közlekedési eszközök használatára, az iskolaválasztás nehézségeire, a szociális és egészségügyi ellátás igénybevételének problémáira gondolni, vagy az áruházi vásárláskor felmerülhető lehetséges akadályokat számba venni. Dolgozatomban ezért annak igazolására törekedtem, hogy az említett nehézségek mérsékelhetőek, vagy kiküszöbölhetőek, amennyiben az állam felismeri, 6 Magyar Közlöny évi 43. sz. 7 Lásd az Alaptörvény XV. cikkének (2) és (5) bekezdését, valamint a H) cikk (3) bekezdését. 8 ( ) 9 Magyar Közlöny évi 49. sz.6 6 hogy a fogyatékossággal élő személyek helyzetének javulása jelentős mértékben a környezet alkalmazkodásán is múlik. Ennek keretei kialakítása pedig feltételezi a jog változását is. A) A fogyatékosság fogalma Értekezésem A) részében a fogyatékosság fogalmának meghatározására törekedtem. Ezért a fogyatékosság történeti-filozófiai megközelítését követően a definíciót értelmező alapvető modellek bemutatására helyeztem a hangsúlyt. Emellett elemeztem a posztmodernitás összefüggésrendszerének a fogyatékosságpolitikára gyakorolt hatását. Ennek alapján az alábbi összefoglaló megállapításokat és javaslatokat teszem. 1. A megfelelő fogyatékosság fogalom kialakítása genus proximuma a hatékony jogfejlesztésnek. Jóllehet a fogyatékosság fogalmának bemutatása összetett feladat, mert a definíció meghatározására több modell jött létre. 10 Az orvosi modell a fogyatékosságot alapvetően az egészség károsodásával azonosítja. A fogyatékossággal élő személyt betegszerepbe helyezi, és az ehhez alkalmazkodó passzív viselkedésformákra koncentrál. A fogyatékosság társadalmi modellje már felismerte, hogy a fogyatékosság társadalmilag megalkotott kategória, 11 a károsodás következtében ugyanis akadályozottá válik a közösségi életben a részvételi funkciók betöltése. 12 A bio-pszicho-szociális szemszögből való közelítés átfogó jellegű, több csatornán keresztül közelíti meg a fogyatékosság fogalmát, széles spektrumú értelmezést követ. A kulturális fogalmi modell szintén jelentős helyet foglal el a megközelítések sorában, mert a fogyatékosságot a hozzá kapcsolódó közösségi attitűd eredményeként világítja meg Véleményem szerint szükséges a fogyatékossághoz kapcsolódó alapjogi modell létrehozása is, amelynek lényege, hogy az egyes alapvető jogokat a fogyatékossággal élő személyekre vetítve értelmezi. Ez a megközelítés összhangban van a német Szövetségi Alkotmánybíróság 14 és a németországi jogirodalom fogalmi értelmezésével. 15 Ennek értelmében ugyanis a fogyatékosság objektív fogalom, amelynek meghatározó elemei a funkcionális károsodás, és ebből következően a társadalmi életben jelentkező negatív következmények. Ehhez illeszkedve fogyatékossággal élők személyeknek tekintendők, akik olyan tartós funkcionális károsodással rendelkeznek, amely testi, szellemi vagy lelki állapotukban jelentkezik, mindez pedig hátráltatja őket a társadalmi funkciók betöltésében. 16 Meglátásom szerint az említett német definíció és a Fogyatékossággal élő személyek jogairól szóló egyezmény preambulumában szereplő meghatározás szintézise helytálló kiindulópontot jelenthet a fogyatékosság lényegének meghatározásakor. Ennek alapulvételével ugyanis a fogyatékosság a tartósan fennálló testi, szellemi, vagy lelki jellegű funkcionális rendellenességgel rendelkező személy és az attitűdbeli, illetve a környezeti akadályok 10 Az orvosi és a társadalmi modell főbb különbségeivel összefüggésben lásd Andreas Dimopoulos: Issues in Human Rights Protection of Intellectually Disabled Persons. Farnham (Surrey, England); Burlington (Vt., USA) o. 11 Theresia Degener: Antidiskriminierungsrechte für Behinderte: Ein globaler Überblick. Zeitschrift für ausländisches und öffentliches Recht und Völkerrecht o. 12 Janet E. Lord Katherine N. Guernsey Joelle M. Balfe Valerie L. Karr: Emberi Jogok. IGEN! A fogyatékossággal élő személyek jogai. Képzési kézikönyv. Siketek és Nagyothallók Országos Szövetsége, Budapest o. 13 ( ) 14 BVerfGE 96, 288 (401) 15 Horst Dreier (Hrsg.): Grundgesetz-Kommentar. Bd. 1 (Art. 1-19). 2. Aufl., Mohr Siebeck, Tübingen o. 16 Dieter C. Umbach Thomas Clemens (Hrsg.): Grundgesetz. Mitarbeiterkommentar. Bd. I. (Art GG) C. F. Müller Verlag, Heidelberg o.7 7 kölcsönhatásának következményeként előálló válasz, amely gátolja a másokkal azonos alapon történő teljes és hatékony társadalmi részvételt. 3. Meglátásom szerint a fogyatékosság mint a társadalomban való részvételt nehezítő, az egyéni és a környezeti akadályok összeütközéséből eredő válasz kezelése posztmodern vonásokat hordoz. Ezt jelzi a globalizáció erkölcsi szempontú fenntartható fejlődésének 17 előtérbe kerülése, az integráció, inklúzió és a szegregáció ellentétes irányú törekvéseinek versengése, a fogyatékosság kezelésének komplex szemlélete, a komplementaritás jelenléte a fogyatékosságpolitikában. 4. Az alkotmányos jogállam célkitűzései közé tartozik a szociális érzékenység, a szolidaritás, és a társadalmi igazságosság érvényesítése, ennek keretében a fogyatékossággal élő személyek egyenjogúságának biztosítása. A törekvések megvalósítását azonban nehezítheti, hogy a posztdemokrácia a posztmodernitás alkotmányos jogállami demokráciájának olyan változatát jelenti, amelyben az egyensúly a hatékonyság növelésének reményében az egyik egyensúlyozó erő javára eltolódik. Ezért szűkül a társadalmi esélyegyenlőség, növekszik a kirekesztettségben élők száma, amely jelenség fokozottan befolyásolja a sérült emberek élethelyzetét is. Ennek következtében az alkotmányjog szerepe a fogyatékossággal élő emberek védelmének biztosítása érdekében abban rejlik, hogy az említett egyensúly helyreállításának kereteit kialakítsa és megtartsa. B) Nemzetközi és szupranacionális normarendszer Az értekezés B) részében a legmeghatározóbb nemzetközi és európai uniós szabályozás tartalmának összefoglalásával a sérült emberek élethelyzetéhez kapcsolódó alapvető közös sztenderdek megvilágítására törekedtem. Ennek alapján az alábbi megállapításokat teszem. 1. Alapvető tétel, hogy az Európai Unió a fogyatékosságból adódó hátrányok ellensúlyozását olyan tárgykörnek tekinti, amelynek kezelése többszintű együttműködést feltételez. A fogyatékossághoz kapcsolódó tagállami szabályozásoknak ezért a nemzetközi és a szupranacionális szabályozás követelményeinek meg kell felelniük. A legfontosabb nemzetközi és európai uniós joganyag szabályozása alátámasztja, hogy a fogyatékosság alapjogi szempontú vizsgálatára van szükség. 2. Az Európai Unió célkitűzései közé emelte a fogyatékossággal élő emberek helyzetének javítását különös tekintettel teljes mértékű joggyakorlásuk, valamint a társadalomban és az európai gazdaságban való részvételük biztosítására. A megvalósítás folyamata a fogyatékossággal élő személyek egyenrangúságának széleskörű értelmezését feltételezi, amelyhez az uniós szabályozás is illeszkedik. Ennek alappilléreit az Európai Unió működéséről szóló szerződés (a továbbiakban: EUMSz) 10. és 19. cikkei, valamint az Európai Unió Alapjogi Chartájának (a továbbiakban: Charta) 1., , 19 és cikkei jelentik. 21 A hivatkozott rendelkezések alapján a Bizottság az egyenlő bánásmód megvalósítását a meglévő uniós jogszabályok alkalmazása által, valamint a megkülönböztetéssel szembeni fellépésre és az esélyegyenlőség elősegítésére irányuló szakpolitika segítségével törekszik elérni Erről lásd Theresia Degener: Eine UN-Menschenrechtskonvention für Behinderte als Beitrag zur ethischen Globalisierung. Aus Politik und Zeitgeschichte, B8/ o. 18 A Charta 1. cikkében rögzíti: Az emberi méltóság sérthetetlen. Tiszteletben kell tartani, és védelmezni kell. 19 A Charta 21. cikke a megkülönböztetés tilalmáról rendelkezik. 20 A Charta 26. cikke a fogyatékossággal élő személyek beilleszkedéséről rendelkezik. 21 Erről lásd bővebben Dieter Kugelmann: Gleichheitsrechte und Gleichheitsgrundsätze. In: Detlef Merten Hans-Jürgen Papier (Hrsg.): Handbuch der Grundrechte in Deutschland und Europa. Band VI/I. Europäische Grundrechte I., C.F. Müller, Heidelberg München Landsberg Frechen Hamburg o. 22 A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK. Európai8 8 Különleges jelentőségű továbbá, hogy az Európai Unió március 30-án aláírta a Fogyatékossággal élő személyek jogairól szóló egyezményt, 23 és a megerősítési folyamat lezárulását követően az EU lett az első olyan nemzetközi szervezet, amely hivatalosan az egyezmény részes felévé vált. Az ENSZ egyezmény központi szerepet tölt be a fogyatékosságpolitikában, mert meghatározza a fogyatékossággal élő személyek alapvető jogainak gyakorlásához szükséges minimumkövetelményeket és előírja, hogy valamennyi uniós szintű jogszabály és szakpolitika feleljen meg a benne szereplő kikötéseknek. 3. Jóllehet az Európai Unió alapjogvédelme eltérő irányultságú mind a nemzetihez, mind a nemzetközihez képest, mégis az újabb fejlődési irányok azt jelzik, hogy azok közelednek egymáshoz. 24 A Lisszaboni Szerződés hatálybalépésével ez mutatkozik meg a Charta primer uniós jog részéhez való kapcsolásában, 25 az alkotmányos hagyományokra való hivatkozásban, illetve az Európai Unió csatlakozásában az emberi jogok és az alapvető szabadságok védelméről szóló egyezményhez 26 (a továbbiakban: EJEE). Az EJEE vélhetően az elfogadásának ideje okán nem tartalmaz speciálisan a fogyatékossággal élő személyekre vonatkozó szabályokat. Rendelkezései azonban kétségtelenül a fogyatékossággal élő személyekre is vonatkoznak. 27 Az EJEE-hez való csatlakozás jelentősége, hogy a fogyatékossággal élő személyek alapjogi helyzetét erősítő uniós szakpolitika fejlesztését vetíti elő. Ezt a célkitűzést juttatja kifejezésre a ra szóló Európai fogyatékosságügyi stratégia 28 is, amelynek alapján a Bizottság célkitűzése, hogy a tagállamokkal együttműködve megszüntesse az akadálymentes Európa létrehozását gátló tényezőket. 29 C) Nemzeti szabályozások Az értekezés nemzeti szabályozásokról szóló C) része két fő alrészre tagolódik. Az első alrészben az Európai Unió tagállamaiban található fogyatékossággal élő személyekre vonatkozó alkotmányi szabályozások bemutatására és kritikai jellegű értékelésére, valamint a szabályozási megoldások főbb irányainak feltárására törekedtem. A második alrészben a fogyatékossággal élő embereket érintő alkotmányi szabályozás magyarországi megvalósulását taglaltam. Ehhez illeszkedve mutattam be az Alaptörvény fogyatékosság fogalmának alkotmánybírósági értelmezését. E részre összességében az alábbi következtetések és javaslatok tehetők. 1. Az alkotmányos hagyományok a tagállami jogok legmagasabb szintű kifejeződései, 30 az alkotmányi értékek körét gazdagítják. A fogyatékosságot érintő, az Európai Unió tagállamaiban lévő alkotmányi szabályozások áttekintése során megfigyelhető, hogy a fogyatékosságot külön nevesítő diszkriminációs tilalmak mellett megtalálhatóak a fogyatékossággal élő emberek társadalmi részvételét hangsúlyozó megfogalmazások, fogyatékosságügyi stratégia : megújított elkötelezettség az akadálymentes Európa megvalósítása iránt. Brüsszel o. 23 IP/07/ Ezzel összefüggésben lásd Nóra Chronowski Tímea Drinóczi Ildikó Ernszt: Hungary. In: International Law and Domestic Legal Systems. Incorporation, Transformation, and Persuasion. (ed. Dinah Shelton). Oxford University Press, Oxford o. 25 Ingolf Pernice: The Treaty of Lisbon and Fundamental Rights. In: Stefan Griller Jacques Ziller (szerk.): The Lisbon Treaty. EU Constitutionalism without a Constitutional Treaty? Springer-Verlag, Wien New York o. 26 Magyarországon kihirdette az évi XXXI. törvény. 27 Loukis G. Loucaides: The European Convention on Human Rights. Collected Essays. Martinus Nijhoff Publishers, Leiden o. 28 Európai Fogyatékosságügyi Stratégia o. 29 Council Resolutions (SOC 375 of 2 June 2010) and 2008/C 75/01 and European Parliament Resolution B6-0194/2009, P6_TA(2009) Petrétei József: Az alkotmányos demokrácia alapintézményei. Dialóg Campus, Budapest-Pécs o.9 9 valamint fellelhetőek a jelnyelvhez fűződő alkotmányi szabályozások is. 31 Magyarországon jelentős előrelépést jelent, hogy az Alaptörvény fogyatékossághoz kapcsolódó rendelkezéseiben az uniós szabályozási jegyek felismerhetőek: a fogyatékosság kategóriája ugyanis szerepel a diszkriminációs okok között, emellett a fogyatékossággal élő személyek, valamint a jelnyelv védelme is külön rögzítésre került benne. Előrelépést jelent továbbá, hogy az Alaptörvény negyedik módosítása következtében a szociális biztonságról szóló XIX. cikk a fogyatékosságot is felsorolja a védett tulajdonságok között. 2. A hazai jogrendszer nem rendelkezik egységes fogalommal a fogyatékos személy meghatározására. Meglátásom szerint a fogyatékosság alkotmányjogi szempontú meghatározásának ezért azért van kiemelkedő szerepe, mert általa legmagasabb normatív szinten alakíthatók ki az említett hiányzó egységesség normatív fogalmi alapelemei. Ennek okán előrelépést jelent, hogy a fogyatékosság nevesítésre került az Alaptörvényben, az Alkotmánybíróság pedig a 40/2012. (XII. 6.) AB határozatában a Fogyatékossággal élő személyek jogairól szóló egyezmény 1. cikkében szereplő fogalmat 32 vette alapul a fogyatékossághoz kapcsolódó alaptörvényi rendelkezés értelmezésekor. Emellett a magyar fogyatékosságügyben paradigmaváltást idézhet elő, hogy a évi LXII. törvény alapján bekövetkezett módosítás összhangot teremt a fogyatékos személyek jogairól és esélyegyenlőségük biztosításáról szóló évi XXVI. törvény és a Fogyatékossággal élő személyek jogairól szóló egyezmény fogalomértelmezése között. A definíció használatában bekövetkezett jogfejlesztés hatására új korszak indulhat el a hazai fogyatékosságpolitikában. 3. A fogyatékossággal élő személyeket érintő alaptörvénybeli rendelkezések előremutató hatását azonban csökkentheti, hogy azok értelmezése nehézségekhez vezethet. Véleményem szerint az érintett alaptörvényi rendelkezések részletező, garanciákat felsorakoztató megfogalmazásával az Alaptörvény és a szupranacionális környezet közötti összhangot megbontó értelmezések elkerülhetők lehettek volna. Ennek alátámasztására az értekezésben több alkalommal megfogalmaztam az Alaptörvény szövegére vonatkozó következtetéseimet és vázoltam lehetséges megoldásokat. Ezek összességében az alábbiak. A Charta preambuluma a fogyatékossággal élő személyek védelmét célzó chartabeli rendelkezések részére megfelelő keretet biztosít. Ehhez képest az említett összhang az Alaptörvény Nemzeti Hitvallása és a fogyatékossággal összefüggő további rendelkezései között már kevésbé figyelhető meg. A közösség erejének és minden ember becsületének alapja a munka, az emberi szellem teljesítménye kitétel esetében a nehézséget az okozhatja, hogy tévesen azt sugallhatja, hogy a fogyatékossággal élő személy becsületét értelmi, vagy munkavégzésre való képessége határozza meg. A preambulum pedig nem tartalmaz más olyan rendelkezést, amely kizárná vagy enyhítené az említett értelmezést. Ezért jelentős szerepe lehetett volna, ha az emberi méltóság érinthetetlenségének hangsúlyozására helyeződött volna a hangsúly. Az Alaptörvény Szabadság és felelősség című fejezetének II. cikke rögzíti az emberi méltóság sérthetetlenségét. Mégis összességében megfigyelhető, hogy az Alaptörvény szabályozása az egyenlő méltóság figyelembevételében nem rendelkezik elegendő garanciával. A Velencei Bizottság véleménye 33 alapján az 31 Erről lásd bővebben Sven Hölscheidt: Kapitel III. Gleichheit. In: Jürgen Meyer (Hrsg.): Kommentar zur Charta der Grundrechte der Europäischen Union. Nomos Verlagsgesellschaft, Baden-Baden o. 32 A Fogyatékossággal élő személyek jogairól szóló egyezmény 1. cikkében rögzíti, hogy Fogyatékossággal élő személy minden olyan személy, aki hosszan tartó fizikai, értelmi, szellemi vagy érzékszervi károsodással él, amely számos egyéb akadállyal együtt korlátozhatja az adott személy teljes, hatékony és másokkal egyenlő társadalmi szerepvállalását. 33 Opinion on the new constitution of Hungary adopted by the Venice Commission at its 87th Plenary Session (Venice, June 2011). CDL-AD(2011)016, 57. Forrás: ( )10 10 Alaptörvényben a közösség preferálása kerül előtérbe. Ez azért jelentkezik, mert az állam állampolgárokkal szembeni kötelezettségeitől az állampolgároknak a közösség kötelezettségei irányába megvalósuló hangsúlyeltolódás jellemző. A[z] [ ] értelmezési szabályok, a megnövekedett számú alapkötelességek és a preambulum sajátos értékvilága miatt az alapjogi rendelkezések új szövegösszefüggésbe kerültek. 34 Az Alaptörvény szűkíti a polgárok jogait, emellett csökkenti az állam kötelezettségeit. 35 Az alanyi jogosultságok gyakorlásának kötelezettségek teljesítéséhez való kötése az Alaptörvényben magában rejtheti ugyanis a lehetőséget a jogok és kötelességek belső szerkezetének átrendezésére, azaz széles mozgásteret adhat a kötelességeket konkretizáló törvényhozás számára, átrendezheti az alapjog-korlátozás szükségességi-arányossági határait. Véleményem szerint a fogyatékossággal élő személyek szempontjából különösen a közösség számára hasznos tevékenység 36 és a közösség gyarapodásához való hozzájárulás 37 fordulatok értelmezése okozhat problémát. Ennek oka elsősorban az, hogy a fogyatékossággal élő embereket számos nehézség akadályozhatja alapvető jogaik gyakorolásában, illetve korlátozhatja másokkal egyenlő mértékű társadalmi részvételük megvalósulásában. Így esetükben a közösségi részvétel hiánya, illetve annak korlátozott volta különösen érzékeny kérdéseket is érinthet. Úgy vélem nem egészen elfogadható az olyan alaptörvényi kategóriák használata, amelyeknek tartalma nem határozható meg egyértelműen, mert az objektív mércék nélkülözése az egyenlő méltósághoz való jog sérelmét is okozhatja. A bizonytalan tartalmú kategóriák jelenléte következtében ugyanis a [ ] a méltóság sérthetetlensége deklaratívvá válik, kivételekkel áttörhető. 38 Magyarországon a fogyatékosság beemelése a diszkriminációs okok közé jelentős újítást jelent az eddigi alkotmányi szabályozáshoz viszonyítva. A korszerű elem következtében már a jogrendszer csúcsán álló Alaptörvény legfelsőbb normatív erővel fejezi ki, hogy az alapvető jogok biztosítása során nem valósulhat meg fogyatékosság miatt megkülönböztetés. Véleményem szerint az Alaptörvény XV. cikkének (2) bekezdésében indokolt lehetett volna a Charta 21. cikkének (1) bekezdéséhez 39 igazodva a genetikai tulajdonságot is rögzíteni a megkülönböztetés tilalmi okai között. 40 Az Alaptörvény XV. cikkének (5) bekezdése értelmében Magyarország a gyermekek, a nők, az idősek mellett külön intézkedésekkel védi a 34 Chronowski Nóra Drinóczi Tímea Kocsis Miklós: Mozaikok, azaz milyen értelmezési kérdéseket vethet fel az alaptörvény? Új Magyar Közigazgatás sz. 14. o. 35 Fleck Zoltán Gadó Gábor Halmai Gábor Hegyi Szabolcs Juhász Gábor Kis János Körtvélyesi Zsolt Majtényi Balázs Tóth Gábor Attila: Vélemény Magyarország Alaptörvényéről. Fundamentum sz. 66. o. 36 XIX. cikk (3) bek.: Törvény a szociális intézkedések jellegét és mértékét a szociális intézkedést igénybe vevő személynek a közösség számára hasznos tevékenységéhez igazodóan is megállapíthatja. 37 XII. cikk (1) bek.: Mindenkinek joga van a munka és a foglalkozás szabad megválasztásához, valamint a vállalkozáshoz. Képességeinek és lehetőségeinek megfelelő munkavégzéssel mindenki köteles hozzájárulni a közösség gyarapodásához. 38 Chronowski Drinóczi Kocsis: i. m. 14. o. 39 A 21. cikk (1) bekezdésében szereplő megkülönböztetés alapjául szolgáló okok felsorolása csupán példálózó jellegű, mégis meghatározó szereppel rendelkezik. Kiemeli a gyakran előforduló, a hátrányos megkülönböztetés szempontjából különösen érzékeny okokat. Chronowski Nóra Drinóczi Tímea Kocsis Miklós Zeller Judit: Az Európai Unió Alapjogi Chartájának magyarázata. In: Az Európai Unióról és az Európai Unió működéséről szóló szerződések magyarázata. (szerk. Osztovits András) Complex, Budapest o., Walter Frenz: Handbuch Europarecht. Band IV. Europäische Grundrechte. Springer Verlag, Berlin-Heidelberg o. 40 Vö. Chronowski Drinóczi Kocsis Zeller: i. m o.11 11 fogyatékossággal élő személyeket. Az Alaptörvény negyedik módosítása következtében a család is felsorolásra került a védelemben részesített csoportok között. A hivatkozott rendelkezés a Chartával ellentétben nem tartalmazza a fogyatékossággal élő emberekre vonatkozó külön intézkedések alkalmazásának, illetve garantálásának fő irányait. A Charta a fogyatékossággal élő személyek beilleszkedéséről szóló 26. cikke mellett 23. cikkében a nők és a férfiak közötti egyenlőségről, 24. cikkében a gyermekek jogairól, 25. cikkében az idősek jogairól is külön cikkben rendelkezik. A család védelme megjelenik a Charta 33. cikkében. Meglátásom szerint az értelmezés szempontjából nem előnyös, hogy az Alaptörvényben ezzel szemben a családra, a gyermekekre, a nőkre, az idősekre, és a fogyatékossággal élő személyekre irányuló védelem e mondatban összesűrítve kapott helyet. Úgy vélem az Alaptörvényben a felsorolásban szereplő valamennyi csoport részére külön önálló cikk keretében lehetett volna elhelyezni a védelmet előirányzó rendelkezéseket. 41 Szembetűnő, hogy az Alaptörvény XV. cikk (5) bekezdésének tömör és rövid megfogalmazása nem tükrözi egyértelműen a fogyatékosságpolitikában végbement paradigmaváltás hatását, mivel az önálló életvitel és a társadalmi életben való részvétel mint fogalmi elemek hiányoznak a rendelkezésből. Ez a hiányosság nem jelentene problémát, ha egyébként az Alaptörvény egésze összességében ezt a szemléletet közvetítené. Az új megközelítés hatása azonban kevéssé érződik az Alaptörvényben. Az említett hiányosság kiküszöbölését jelenthette volna, ha a Charta 26. cikkének alapján az alkotmányozó rögzítette volna, hogy az állam elismeri és tiszteletben tartja a fogyatékossággal élő személyek jogát az önállóságuk, társadalmi és foglalkozási beilleszkedésük, továbbá a közösségi életben való részvételük biztosítását célzó intézkedésekre. Az Alkotmány szabályozásához képest az Alaptörvény a megélhetéshez szükséges minimális ellátás kikényszeríthetőségére való utalást nem tartalmazza, amikor az XIX. cikkének (1) bekezdésében mint államcélt rögzíti a szociális biztonság nyújtására vonatkozó állami törekvést. A 32/1998. (VI. 25.) AB határozat 42 az ellátási minimum megvalósulását az emberi méltósághoz való jog érvényre juttatásával kapcsolta össze. Mivel a fogyatékossággal élő emberek alapjogvédelme az emberi méltósághoz való jog érinthetetlen voltára vezethető vissza, ezért úgy vélem, hogy a megélhetéshez szükséges minimális ellátás kikényszeríthetőségére való utalásnak garanciális szerepe lehetne az Alaptörvény XIX. cikkében is. A XIX. cikk (1) bekezdésében a fogyatékosság szempontjából a támogatásra jogosult alanyi kör felsorolásából a betegség, elsősorban a rokkantság kifejezések kerülnek előtérbe. Az Alaptörvény negyedik módosítása következtében azonban a rokkantság kifejezés helyébe a rokkantság, fogyatékosság szöveg lépett. Meglátásom szerint a mindkét kifejezést egymás mellé állító megoldás kompromisszumot jelent a fogyatékosság ágazatspecifikus és a Fogyatékossággal élő személyek jogairól szóló egyezmény nyitott, átfogó fogalomértelmezése között. A fogyatékosság kifejezés szerepeltetése az alkotmányszövegben mindazonáltal előrelépést jelez, különös tekintettel arra, hogy az Alkotmánybíróság az Alaptörvény értelmezésekor a Fogyatékossággal élő 41 A különálló szabályozás pozitív példáját az Alaptörvény maga is mutatja. XVI. cikkének (1) bekezdésében rögzíti ugyanis, hogy Minden gyermeknek joga van a megfelelő testi, szellemi és erkölcsi fejlődéséhez szükséges védelemhez és gondoskodáshoz /1998. (VI. 25.) AB határozat, ABH , 25412 12 személyek jogairól szóló egyezmény fogalmi meghatározására hivatkozott. 43 A XIX. cikk (2) bekezdésében meghatározó változást jelent, hogy a rendelkezés az Alkotmány 70/E. (2) bekezdésével ellentétben már nem nevesíti a társadalombiztosítás rendszerét: az érintetteknek meghatározott körülmények bekövetkezése esetén kizárólag jogszabályban meghatározott támogatásra nyílik alanyi joguk. Ezzel függ össze, hogy a szociálpolitikai átalakítások hatására a rokkantság okán járó ellátás már nem a nyugdíjbiztosítás területéhez tartozik. Összességében megállapítható tehát, hogy az eddigi alkotmányi szabályozáshoz képest a szociális biztonságot érintő garanciaszabályokban csökkenés tapasztalható, amelynek hatásai már a joggyakorlatban is megmutatkozni kezdtek. A jelnyelv beemelése az Alaptörvénybe kiemelkedő lépésnek számít. A H) cikk (3) bekezdésében szerepel, hogy Magyarország védi a magyar jelnyelvet mint a magyar kultúra részét. A jelnyelvről szóló rendelkezés a magyar nyelvre vonatkozó szabályozást követően szerepel az Alaptörvényben. Úgy vélem ez azt mutatja, hogy az állam a magyar jelnyelvet önálló, természetes nyelvnek ismeri el, amelynek kulturális, közösségformáló ereje van. A jelnyelv használatáról az Alaptörvény külön nem rendelkezik. Ez azonban nem okoz nehézséget, mert a magyar jelnyelvről és a magyar jelnyelv használatáról szóló évi CXXV. törvény elismeri a jelnyelv nyelvi státusát, a magyar jelnyelvet használó személyek közösségét pedig nyelvi kisebbségnek tekinti. Meglátásom szerint a jelnyelv jogi státusának biztosításához mégis az lehetett volna a legelőnyösebb megoldás, ha a jelnyelv önálló nyelvként való elismerése alkotmányi szinten is rögzítésre került volna. Az Alkotmány 70. (5) bekezdése alapján a jogerős ítélet alapján cselekvőképességet korlátozó vagy kizáró gondnokság alatt álló személyek nem rendelkeztek választójoggal. A választójog megvonása automatikusan zajlott, a bíróságnak eljárásakor nem is volt arra lehetősége, hogy a választójog korlátozásától eltekintsen. A választási képesség egyéni vizsgálatára azonban az Alaptörvény XXIII. cikkének (6) bekezdése már ad lehetőséget, a rendelkezés szerint ugyanis nem rendelkezik választójoggal, akit belátási képességének korlátozottsága miatt a bíróság a választójogból kizárt. Ez azt jelenti, hogy a gondnokság alá helyezettek választójogának automatikus megvonása helyett egyediesített bírói döntés alapján történhet meg a választójogból való kizárás. Az Alaptörvény XXIII. cikk (6) bekezdésének hátránya azonban, hogy a jelzett előrelépés ellenére mégsem felel meg a Fogyatékossággal élő személyek jogairól szóló egyezmény előírásának. Úgy vélem a megoldás az lenne, ha minden fogyatékossággal élő személy részére biztosított lenne a választójog, ezért az alaptörvénybeli korlátozás eltörlésre kerülne. Magyarországon az Alaptörvény XX. cikkének (1) bekezdése rögzíti, hogy Mindenkinek joga van a testi és lelki egészséghez. Meglátásom szerint előremutató hatása lehetett volna, ha az Alaptörvényben megfogalmazásra kerül, hogy e jogot Magyarország a fogyatékossággal élő személyek számára a testi és lelki egészség megteremtéséhez kapcsolódó hozzáférési akadályok és korlátok beazonosításával és felszámolásával biztosítja. Az Alaptörvény XI. cikkének (1) bekezdése szerint Minden magyar állampolgárnak joga van a művelődéshez. A hivatkozott cikk (2) bekezdése alapján hazánk ezt a jogot a közművelődés kiterjesztésével és általánossá tételével, az ingyenes és kötelező alapfokú, az ingyenes és mindenki számára hozzáférhető 43 40/2012. (XII. 6.) AB határozat13 13 középfokú, továbbá a képességei alapján mindenki számára hozzáférhető felsőfokú oktatással, valamint az oktatásban részesülők törvényben meghatározottak szerinti anyagi támogatásával biztosítja. Meglátásom szerint a fogyatékossággal élő személyek oktatásával összefüggésben garanciális szerepe lehetett volna annak alaptörvényi kinyilvánításának, hogy az állam elkötelezett a befogadó oktatási rendszer megteremtése mellett. D) A fogyatékossággal élő személyek alapvető jogai gyakorlásának elősegítése A dolgozat D) részében a rehabilitáció és az ésszerű alkalmazkodás fogalmának bemutatását, az említett elvek közötti kapcsolat feltárását helyeztem előtérbe. Megkíséreltem alátámasztani, hogy a rehabilitáció és az ésszerű alkalmazkodás elve kölcsönösen feltételezik egymást annak előmozdítása érdekében, hogy a fogyatékossággal élő emberek a társadalom többi tagjával egyenlően gyakorolhassák alapvető jogaikat. Ennek igazolása keretében ismertettem a kapcsolódó nemzetközi és uniós szabályozást, utaltam az Európai Bíróság joggyakorlatára. Az Alaptörvény rendelkezéseit a rehabilitáció és az ésszerű alkalmazkodás elvének tükrében elemeztem különös figyelemmel az egészségvédelem, a foglalkoztatás, a közszolgáltatásokhoz való hozzáférés biztosítása, a tudományos és a műszaki eredmények hasznosítása területére. Az értekezés D) részéből az alábbi következtetések és javaslatok foglalhatók össze. 1. A joggyakorlat is igazolja, hogy fogyatékosságon alapuló hátrányos megkülönböztetéskor a fogyatékosság alapján olyan korlátozás jelentkezik, amely nem teszi lehetővé az alapjogok másokkal azonos alapon történő gyakorlását. Véleményem szerint ennek kiküszöbölése érdekében a rehabilitáció és az ésszerű alkalmazkodás elvei kerülnek előtérbe. A két elv közötti fő különbség abban rejlik, hogy az ésszerű alkalmazkodás a környezettől várja az alapjogok érvényesítését lehetővé tevő körülmények biztosítását, míg a rehabilitációval a fogyatékossággal élő személyt törekszenek olyan helyzetbe hozni, hogy élni tudjon alapvető jogaival. 44 Úgy vélem az említett belső és külső közelítés jegyei nemzetközi és szupranacionális szinten is megtalálhatóak. 2. Az ésszerű alkalmazkodás elve a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló 2000/78/EK irányelv elfogadását megelőzően ismeretlen volt az Európai Unió legtöbb tagállamában. Mindazonáltal az irányelv csak korlátozott iránymutatást nyújt a kötelezettség tartalmának kibontásához, így az ésszerű alkalmazkodás értelmezése főként a tagállamokra hárul. 45 Ezért garanciális jelentőségű, hogy az irányelvben lévő rendelkezések minimumkövetelményekként 46 kerülnek előtérbe, így a tagállamok az irányelvben szereplőknél kedvezőbb intézkedéseket is bevezethetnek. A 2000/78/EK irányelv erősen támaszkodik az 1990-ben megalkotott fogyatékossággal élő amerikaiakról szóló törvény rendelkezéseire. 47 Az ADA szabályozásában az ésszerű alkalmazkodást megvalósító intézkedések a munkahelyi körülmények javításának tág körét ölelik fel. 48 A hasonló fogalomhasználatok ellenére azonban megfigyelhető, hogy az irányelv az 5. cikkben szereplő ésszerű alkalmazkodás követelményét a 2. cikkben szereplő 44 E. Lord N. Guernsey M. Balfe L. Karr: i. m o. 45 Lisa Waddington: When it is Reasonable for Europeans to be Confused: Understanding when a Disability Accommodation is Reasonable from a Comparative Perspective. Comparative Labor Law and Policy Journal, Vol. 29., No o. 46 Lásd az irányelv 8. cikkét. 47 Erről lásd bővebben Lisa Waddington: Implementing the Disability Provisions of the Framework Employment Directive: Room for Exercising National Discretion. In: Anna Lawson Caroline Gooding (eds.): Disability Rights in Europe: From Theory to Practice. Hart Publishing, Oxford and Portland o. 48 Michael Ashley Stein: The Law and Economics of Disability Accommodations. Duke Law Journal Vol. 53., o.14 14 diszkriminációs tényállásoktól 49 elkülönítetten szabályozza. Az irányelv az ADA szabályozásával ellentétben így elmulasztja annak egyértelmű kinyilvánítását, hogy az ésszerű alkalmazkodás mellőzése megvalósítja-e a hátrányos megkülönböztetés valamely formáját. 50 A kérdés azonban megválaszolásra került a Fogyatékossággal élő személyek jogairól szóló egyezményben. Az egyezmény ugyanis 2. cikkében rögzíti, hogy az ésszerű alkalmazkodás megtagadása fogyatékosság alapján történő hátrányos megkülönböztetést valósít meg. 51 Mivel a fogyatékosság miatti hátrányban részesítés tilalma több rendelkezésben megjelenik, az ésszerű alkalmazkodás követelménye kiterjeszthető a fogyatékossággal élő emberek számos élethelyzetére. 52 Véleményem szerint a Chacón Navas ügyben 53 az irányelv támasztotta bizonytalansággal szemben az Európai Bíróság szintén világossá tette, hogy az ésszerű alkalmazkodás követelményének mellőzése hátrányos megkülönböztetést eredményez. 3. A Charta 26. cikkének jelentősége, hogy annak tág kerete az ésszerű alkalmazkodás mellett az érintett személyek rehabilitációhoz való jogának elismerését is jelenti. A Fogyatékossággal élő személyek jogairól szóló egyezmény a habilitációról és a rehabilitációról rendelkező 26. cikkéhez hasonlóan a Charta 26. cikke sem hoz létre azonban konkrét alanyi jogosultságot meghatározott intézkedések iránt. Ennek ellenére általános jogot teremt a fogyatékossággal élő emberek részére társadalmi részvételük elősegítése iránt, a tagállamokat pedig konzisztens fogyatékosságpolitika kialakítására ösztönzi. 4. Az Európai Unió tagállamaiban fellelhető fogyatékossághoz fűződő alkotmányi rendelkezések közül a rehabilitációval a fogyatékossággal élő emberek társadalmi részvételét ösztönző megfogalmazások hozhatók leginkább összefüggésbe, mindazonáltal a fogyatékosság miatti diszkriminációs tilalmak is elegendő alkotmányi hátterét alkothatják mind a konkrét rehabilitációs, mind az ésszerű alkalmazkodást jelentő intézkedéseknek. Magyarországon a hivatkozott elvek kifejezett nevesítésének elmaradása az Alaptörvényből a jövőben a minél tágabb körű alapjogérvényesítés szempontjából feltehetőleg nem okoz nehézséget. Értelmezési nehézség inkább azért tapasztalható, mert az Alaptörvényben a nemzetközi és az uniós háttérhez képest a fogyatékossággal élő személyek társadalmi életben való részvételének jelentősége nem kap megfelelő szintű megerősítést. E) A fogyatékossággal élő emberek alapjogainak biztosítására irányuló állami szerepvállalás Az értekezés E) részében a fogyatékossággal élő emberek alapjogainak biztosítására irányuló állami szerepvállalás kérdéseivel foglalkoztam. Arra a kérdésre kerestem a választ, hogy a fogyatékossággal élő ember adott alapjoggal kapcsolatban mit követelhet az államtól. A kérdés megválaszolásához Georg Jellinek és Robert Alexy státustanából indultam ki, 54 amely elmélet az alapjogi (közjogi) alanyi jog tartalmát az egyén és az állam összefüggésében vizsgálja. A hivatkozott teóriából levezethetőnek vélem, hogy a fogyatékossággal élő 49 A 2000/78/EK irányelv 2. cikke alapján a diszkriminációs tényállások közé tartozik a közvetlen és közvetett hátrányos megkülönböztetés, a zaklatás, valamint a hátrányos megkülönböztetésre adott utasítás. 50 Halmos Szilvia: Fizikai akadálymentesítés a munka világában. Esély sz. 29. o. 51 A Fogyatékossággal élő személyek jogairól szóló egyezmény 2. cikkében rögzíti, hogy a fogyatékosság alapján megvalósuló hátrányos megkülönböztetés a fogyatékosságon alapuló bármilyen különbségtételt, kizárást vagy korlátozást jelent, amelynek célja vagy hatása valamennyi emberi jog és alapvető szabadság másokkal azonos alapon történő elismerésének, élvezetének vagy gyakorlásának csorbítása vagy semmibe vétele a politikai, a gazdasági, a szociális, a kulturális, a civil élet terén, vagy bármely egyéb területen. Ez a hátrányos megkülönböztetés minden formáját magában foglalja, egyebek között az ésszerű alkalmazkodás megtagadását;. 52 Halmos: i. m. 32. o. 53 C-13/05. sz. Sonia Chacón Navas kontra Eurest Colectividades SA ügyben július 11-én hozott ítélet [EBHT 2006., I o.] 54 A státustanról lásd bővebben Drinóczi Tímea: Gazdasági alkotmány és gazdasági alapjogok. Dialóg Campus Kiadó, Budapest-Pécs o.15 15 személyek szempontjából a pozitív státushoz kapcsolódó alapjogi pozíció kerül előtérbe. Ezért ebben a részben a többszintű alkotmányjogi szabályozás keretében meghatározott területek bemutatásán keresztül igyekeztem igazolni, hogy a sérült emberek alapjogainak érvényesítése olyan többpilléres rendszer létét feltételezi, amelyben az állam szerepvállalása különösen fontos. Mivel azonban a fogyatékosságügy még az alkotmányjogi szempontú vizsgálat számára is szerteágazó és erősen interdiszciplináris témakör, így az értekezés keretében nem volt lehetőségem e rendszer valamennyi elemének részletes elemzésére. Ezért azokat a területeket mutattam be, amelyek körében tapasztalható nehézségek, illetve pozitív eredmények meglátásom szerint a leginkább befolyásolhatják, hogy ténylegesen milyen mértékben tudnak a fogyatékossággal élő emberek élni alapvető jogaikkal. Ennek alapján a dolgozat E) részén belül külön vizsgáltam a szociális védelem, az oktatás, a cselekvőképesség, és a választójog problémaköreit. Végül a különös rész speciális részeként kommunikációs alapjogi modellben részleteztem a jelnyelv és a jelnyelv használatára vonatkozó aktuális kérdéseket is. A dolgozat e része alapján összességében az alábbi téziseket fogalmazom meg. 1. A fogyatékossággal élő személyek alapjogainak védelméhez szorosan kapcsolódik az előnyben részesítés alkalmazása, amely minősülhet az egyenlő bánásmód követelményéből fakadó kötelezettség teljesítésének, ugyanakkor pozitív diszkriminációnak is. 55 Az elhatárolás kiindulópontja, hogy a fogyatékossággal és az azzal nem élők adott előny szempontjából heterogén személyi kört alkotnak-e. Amennyiben ugyanis a jogszabály értelmében az előnyben részesített és az előnyben nem részesített személyek nem alkotnak homogén csoportot, akkor megvalósul az egyenlő bánásmód követelményből adódó különbségtétel. Pozitív diszkriminációról beszélünk viszont, ha az előnyben részesített, illetve nem részesített csoportok homogén csoportokat képeznek. Ennek oka, hogy ilyen esetben a különbségtétel azonos jogi helyzetben lévő emberek között valósul meg. Véleményem szerint a fogyatékossággal élő személyeket érintő joggyakorlat is alátámasztja, hogy a nehézségek az utóbbi esetben jelentkeznek inkább. Ez különösen az azonos körbe tartozás problematikájában mutatkozik meg. 2. A fogyatékossághoz kapcsolódó joggyakorlat is közvetíti, hogy a fogyatékossággal élő személyeket érintő alapjogvédelem igénye az emberi méltóság érinthetetlen voltára vezethető vissza. A méltóság ugyanis az életben való létezés módját fejezi ki, ennek a létezési módnak a kialakításában pedig az állam szerepe meghatározó, legyen szó akár negatív, akár pozitív állami cselekvésről. A pozitív státushoz kapcsolódó alapjogi pozíció előtérbe kerülésének oka, hogy az államot a szubjektív alapjogok védelme mellett jelentősebb intézményvédelmi kötelezettség terheli, amely utóbbi objektív jogvédelemnek a fogyatékosságból eredő hátrányok kiküszöbölésében, illetve csökkentésében elengedhetetlen szerepe van. Ezért az államnak hazánkban is a komplex többszintű alkotmányjogi szabályozás keretében, hatékony jogérvényesítési szemléletet követve kell lehetővé tennie, hogy a fogyatékossággal élő emberek ténylegesen gyakorolhassák a társadalom többi tagjával azonos alapjogaikat. Így összességében megjelölhetőek azok a legfőbb a nemzetközi és az európai kontextusra is figyelemmel lévő állami kötelezettségek, amelyek teljesítését, illetve minőségi fejlesztését Magyarországnak is szükséges teljesítenie. Ezek közé sorolhatók különösen a fogyatékosságon alapuló megkülönböztetés felszámolása; a termékekhez és szolgáltatásokhoz való hozzáférés biztosítása a fogyatékossággal élő személyek számára, beleértve a közszolgáltatásokat és a segítő eszközöket; az oktatáshoz való hozzáférés megvalósítása, az inkluzív oktatás és az egész életen át tartó tanulás elősegítése a fogyatékossággal élő tanulók és hallgatók részére; a 55 Győrfi Tamás M. Tóth Balázs: 70/A. [A diszkrimináció tilalma] In: Jakab András (szerk.): Az Alkotmány kommentárja. Századvég Kiadó, Budapest msz.16 16 foglalkoztatáshoz való hozzáférés elősegítése; a közlekedéshez, az infrastruktúrához és a középületekhez való hozzáférés lehetővé tétele; megfelelő életkörülmények biztosítása a fogyatékossággal élő személyek számára; minőségi, közösségi alapú szolgáltatások nyújtása, beleértve a személyre szabott segítségnyújtás lehetőségét is; az egészségügyi és az ezzel összefüggő szolgáltatásokhoz való egyenlő hozzáférés elősegítése a fogyatékossággal élő személyek részére; a szavazati jog garantálása, a politikai részvétel javítása, annak megteremtése, hogy az érintettek teljes mértékben élvezhessék az uniós polgárság előnyeit; a teljes és egyenlő részvételt megnehezítő adminisztratív és viselkedésbeli akadályok megszüntetése; segítség nyújtása a jogérvényesítésben. A kibontásra került állami részkötelezettségek kivételével több terület részletesebb bemutatására nem került sor az értekezésben. Jóllehet meglátásom szerint az említett témák mindegyike kiemelten fontos, érdemes volna vizsgálni őket. E dolgozat keretében azért nem tértem ki rájuk bővebben, mert kutatásom fókusza a fogyatékossággal élő személyek alapjogai tényleges gyakorlásának megvalósulása a bemutatásra került területeket helyezte leginkább előtérbe. 3. Értekezésemben a fogyatékosságot érintő szerteágazó állami részkötelezettségek halmazából a szociális védelem, az oktatás, a cselekvőképesség, a választójog, valamint a jelnyelv használatához való jog témakörére külön koncentrálva törekedtem igazolni, hogy a sérült emberek alapjogainak érvényesítése olyan többpilléres rendszer létét feltételezi, amelyben az állam szerepvállalása különösen fontos. A hivatkozott területek esetében az alábbi összefoglaló megállapításokat teszem. A szociális védelem szférájában az állam kötelezettsége, hogy a nemzetközi és uniós szintű kötelezettségeknek való megfelelés követelményére figyelemmel előmozdítsa, hogy a fogyatékossággal élő emberek a minél teljesebb társadalmi részvétel megvalósulása érdekében stabil gazdasági helyzetet érhessenek el. Az államnak ezért arra kell törekednie, hogy megtalálja az egyensúlyt a nemzetgazdaság teherbíró képessége és az érintett személy fogyatékosságának súlyához, életkörülményeihez fűződő igényei között. Véleményem szerint ez az elvárás a szociális védelem területén ismételten előtérbe helyezi a fogyatékosság alkotmányjogi szempontú meghatározását, különösen annak szűk értelmezési lehetőségét. A fogyatékosság súlyosságának definíciós ismérvként való kötelező jelenléte e fogalomhasználatban a nemzetgazdaság teherbíró képességének figyelembevétele következtében ugyanis a szociális ellátások nyújtása területén tereli a leggyakrabban arra az államot, hogy a szűk értelmezésnek adjon teret. 56 A magyarországi joggyakorlat alátámasztja, hogy a szociális védelmet előirányzó szabályozással összefüggésben gyakran előfordulhatnak alapjogi sérelmek. A fogyatékosságból eredő nehézségeket ellensúlyozó szociális ellátórendszer kialakítását nehezítheti ugyanis, hogy az Alkotmányhoz viszonyítva a szociális biztonságot érintő garanciaszabályok csökkenése tapasztalható az Alaptörvényben, amelynek hatásai már a joggyakorlatban is látszani kezdtek. Az oktatás területén a Fogyatékossággal élő személyek jogairól szóló egyezmény 24. cikkére figyelemmel az állam kötelezettsége, hogy a fogyatékossággal élő személyek számára olyan oktatási helyzetet teremtsen, amely számukra a legoptimálisabb nevelést biztosítja, különös tekintettel arra, hogy esetükben az oktatáshoz való jognak különleges szerepe van. A sérült emberek a tanulási folyamat alatt ugyanis olyan készségeket sajátíthatnak el, amelyek révén lehetővé válhat számukra, hogy ténylegesen gyakorolhassák a társadalom többi tagjával egyenlő alapjogaikat. Az inklúzió koncepciójának állami végrehajtása azért jelentős feladat, 56 Rolf Schmidt: Grundrechte. Rolf Schmidt GmbH, Grasberg bei Bremen o.17 17 mert előfeltételezi, hogy az oktatás alkalmazkodjon a differenciált oktatási célokhoz. 57 A befogadó oktatási rendszer kialakítása iránti kötelezettség az iskolarendszer intézményi környezetében fokozatos fejlesztést generál, jóllehet az állam széles mozgástérrel rendelkezik az inkluzív oktatási rendszer megvalósításához szükséges konkrét eszközök megválasztásában. Magyarországnak tehát kötelezettsége, hogy intézkedéseket tegyen az inkluzív oktatás megteremtése irányába, annak megvalósítását nem korlátozhatja egy meghatározott iskolaformára. A hazai jogszabályi környezetet vizsgálva azonban megállapítható, hogy az jelenleg az integrált oktatás kereteit biztosítja, nem deklarálja azonban kifejezetten az állam elkötelezettségét az inkluzív oktatási rendszer kialakítása mellett. A befogadó oktatási rendszer egyes elemei ugyan fellelhetőek, egyelőre azonban a jogi háttér főként az integrált oktatás alternatívájának biztosítását teszi lehetővé. A cselekvőképesség korlátozása esetén olyan jogkorlátozás tapasztalható, amely a teljes alapjogi katalógusra korlátozó befolyást gyakorolhat. Az állam intézményvédelmi kötelezettsége ezért, hogy a szükségesség és az arányosság elvére figyelemmel, a nemzetközi emberi jogi követelményeknek megfelelően kialakítsa a fogyatékossággal élő emberek cselekvőképességének gyakorlására vonatkozó jogalkotási és intézményi garanciákat. Mindezekre figyelemmel Magyarországon a évi CXX. törvény hatályba lépésének jelentős jogfejlesztő hatása lehetett volna a cselekvőképesség szabályozásában. Ennek oka, hogy a jelenleginél differenciáltabb rendszert vezetett volna be az előzetes jognyilatkozat, a támogatott döntéshozatal, a cselekvőképességet korlátozó gondnokság jogintézményei biztosítása révén. Paradigmaváltást jelenthetett volna, hogy a évi CXX. alapján a bíróság senkit nem helyezhetett volna kizáró gondnokság vagy általánosan korlátozó gondnokság alá. Az új Polgári Törvénykönyvről szóló évi V. törvény cselekvőképességre vonatkozó rendelkezései azonban a nemzetközi kötelezettséget figyelmen kívül hagyva továbbra is konzerválják a gondnokság alá helyezés jogfosztó rendszerét. A törvény ugyan nevesíti a támogatott döntéshozatal és az előzetes jognyilatkozat intézményét, a teljesen korlátozó gondnokság intézményének rögzítésével azonban mégsem változtat a hatályos rendszeren és gyakorlaton. A választójoggal összefüggésben a Fogyatékossággal élő személyek jogairól szóló egyezmény 29. cikkében nyomatékosítja, hogy az államok másokkal azonos alapon garantálják a fogyatékossággal élő emberek számára politikai jogaik élvezetét. Ennek keretében az állam kötelezettsége, hogy kialakítsa a választásokon való részvételt megkönnyítő mechanizmusokat. Ez összességében annyit jelent, hogy az államnak a választási eljárások lebonyolításakor is az ésszerű alkalmazkodás elvének érvényesítésére kell törekednie, meg kell tennie azokat a strukturális változtatásokat, amelyek révén a fogyatékossággal élő emberek gyakorolhatják választáshoz való jogukat. 58 Az eddigi tapasztalatok alapján a hatékonyságot az szolgálja leginkább, ha a jogalkotó a választási eljárás szabályait úgy alakítja ki, hogy az illeszkedjen a választópolgárok differenciált képességeihez. Magyarországon előrelépést jelent, hogy a választási eljárásról szóló évi XXXVI. törvény a fogyatékossággal élő 57 Ralf Poscher Johannes Rux Thomas Langer: Von der Integration zur Inklusion. Das Recht auf Bildung aus der Behindertenrechtskonvention der Vereinten Nationen und seine innerstaatliche Umsetzung. Nomos Verlagsgesellschaft, Baden-Baden o. 58 A választójoggal összefüggésben lásd Fiala János: A fogyatékossággal élő személyek választójogának kérdései a Kis Alajos kontra Magyarország döntés tükrében. Fundamentum sz o., Gurbai Sándor: A gondnokság alá helyezett személyek választójogának vizsgálata az Emberi Jogok Európai Bíróságának a Kiss v. Magyarország ügyben meghozott ítélete alapján. Közjogi Szemle sz o.18 18 emberek választási részvételének elősegítése érdekében speciális rendelkezéseket tartalmaz. A hallássérült emberek jogvédelme a jelnyelv használatán alapuló kommunikációs alapjogi modellben értelmezendő. Ennek lényege, hogy a jelnyelv használata és elsajátítása révén az alapvető jogok is akadálytalanul gyakorolhatóvá válhatnak, az emberi jogi jogsérelmek kiküszöbölhetőek lehetnek. A modell bemutatása példázza, hogy a különböző fogyatékos csoportok esetében a hatékony jogérvényesítés megvalósítása speciális többletfeltételek teljesítésére kötelezheti az államot. Ennek oka, hogy valamennyi fogyatékos csoport esetében megjelölhetők azok az alapvető jogok, amelyek adott fogyatékosságtípus esetén jellemzően leginkább ütközhetnek korlátokba. Véleményem szerint az említett sérelmek kialakulásának megelőzéséhez az szükséges, hogy az egyes fogyatékos csoportokra vetítve felismerésre kerüljenek a legmeghatározóbb az alapvető jogok tényleges gyakorlását elősegítő támogatási lehetőségek. Kiemelkedő jelentőségű, hogy Magyarország a jelnyelvi törvény és a kapcsolódó alaptörvényi rendelkezés által felismerte a jelnyelv centrális segítséget betöltő szerepét a hallássérült emberek alapjogvédelmében. 4. A többszintű együttműködésből eredő tagállami részkötelezettségek teljesítése tehát elősegíti a fogyatékossággal élő emberek teljes mértékű társadalmi részvételét gátló fizikai, szociális és kulturális akadályok lebontását. Ennek következtében pedig fokozatosan válhat lehetővé, hogy a fogyatékossággal élő emberek ténylegesen teljes mértékben gyakorolhassák alapvető jogaikat. Mindez természetesen többféle ráfordítást igényel, ezek közé tartozik: - a politikai döntéshozók szemléletváltása, - a fogyatékosságra vonatkozó stratégiák elkészítése, végrehajtása, monitoringja, értékelése, javítása, - a társadalomi tudatosság erősítése a fogyatékossággal élő személyek befogadásával kapcsolatban, - anyagi eszközök rendelkezésre bocsátása a jogalkotó állam részéről, - a fogyatékossággal élő személyek helyzetének figyelemmel kísérése. Ennek Magyarország sem állhat ellen. 5. Hangsúlyozandó, hogy a fogyatékossággal élő emberek helyzetét javító kötelezettségek teljesítéséhez összehangolt tervezés szükséges. Magyarországon bizonyos kötelezettségeknek való megfelelés gördülékenyebben zajlott, mások azonban megtorpantak, illetve csak hosszabb folyamat eredményeképpen valósíthatók meg. A kötelezettségek megvalósítását célzó folyamatnak új lendületet adhat, hogy az Alaptörvénybe a fogyatékossággal élő személyek védelmét előirányzó rendelkezések kerültek beillesztésre. Ennek oka, hogy Az alkotmányban foglalt értékek alaptörvényi szintű és erejű normatív jogi objektivációk, olyan értékkategóriák, amelyek alkotmányi értékminőségüket az alkotmányozó hatalomtól nyerik. 59 Állami, társadalmi, egyéni elismerésük és tiszteletük kötelességét egyenesen az alkotmányozó írja elő. A hivatkozott alaptörvényi rendelkezések is azért jelentenek előrelépést, mert a bennük foglalt értékek a jogi normatív értékek élén helyezkednek el, ezáltal pedig kötelezettséget fakasztanak a törvényhozói és a végrehajtói hatalom irányába, illetve hatással vannak a joggyakorlatra is. Ebből fakadóan az új elemek rendeltetése, hogy különleges felhatalmazást adjanak az állam számára a fogyatékossággal élő emberek társadalmi részvételét gátló akadályok lebontására, az őket érintő hátrányos megkülönböztetés, illetve jogsérelmeik megszüntetésére. 6. Kétségtelen, hogy a fogyatékossággal élő személyekre vonatkozó alkotmányi rendelkezések nagymértékben előmozdíthatják és felgyorsíthatják a fogyatékossággal élő emberek társadalmi inklúzióját. Ennek következtében fokozatosan válhat lehetővé, hogy a 59 Ádám: Alkotmányi értékek 35. o.19 19 sérült emberek a társadalom többi tagjával egyenlő alapjogaikat ténylegesen gyakorolni is tudják. E célkitűzés eléréséhez azonban az is szükséges, hogy a fogyatékossággal élő személyek védelmét célzó alkotmányi értékeket ne csak kötelező tisztelet övezze, hanem a társadalom valamennyi tagjának elfogadása, egyetértése és felelőssége vegye körül. Ennek érdekében az államnak elősegítve így az internálódás, az interiorizálódás folyamatát 60 a hatékony társadalmi tudatosság formálására, a fogyatékossággal élő személyekkel kapcsolatos sztereotípiák és ártalmas gyakorlatok lebontására is törekednie kell. 7. Az alkotmányosság magyarországi átalakulása nem feltétlenül érinti a nemzetközi kötelezettségek megvalósítását, a belső jogi alapjogvédelmet azonban csökkentheti. Jóllehet ezt a jelenséget nagyobb összefüggésben szükséges vizsgálni, ideértve például az alkotmányjogi panasz, az egyéb jogvédő intézmények gyakorlatát, ajánlásainak hatékonyságát. Reményeim szerint ennek a további vizsgálatnak inspirációt adhatok kutatásom során elért eredményeimmel, amelyek vitathatók, cáfolhatók, továbbfejleszthetők, ezzel is lehetőséget adva a fogyatékossággal élő emberek alapjogvédelme ügyének előtérbe állítására, továbbgondolására. 60 Ezzel összefüggésben lásd Ádám Antal: Az alkotmányi értékek értelmezéséről. Jura sz o.20 20 Summary There are many obstacles preventing people with disabilities from fully exercising their fundamental rights on an equal basis with others in the Member States of the European Union. The persons with disabilities often cannot participate or cannot participate to an adequate extent in social life. In order to eliminate this phenomenon the Union has defined as one of its objectives the improvement of the situation of persons with disabilities with special regard to ensuring the enjoyment of their full rights and their participation in the social and economic life of Europe. The process of its implementation supposes the wide interpretation of the equality of persons with disabilities. For this purpose the Commission strives to realize the equal treatment of people with disabilities by using existing EU legislation and implementing an active policy. As a result, the domestic regulations of the Member States pertaining to persons with disabilities must comply with the requirements of international and supranational regulation. Constitutional traditions represent the manifestation of the rights of Member States at the highest level, since they include principles laid down in constitutions. Establishing constitutional regulation relating to disability is also highly important. If it takes place, it reinforces accepting and inclusive behaviour toward people with disabilities at the constitutional level. It is a step forward in Hungary that the Fundamental Law contains provisions pertaining to persons with disabilities. Recognizing this, the thesis analyses the regulation for persons with disabilities in a multi-level constitutional arena. The overall aim of these provisions is to give the possibility of people with disabilities to enjoy their fundamental rights. For this purpose Hungary prohibits any discrimination on the basis of disability and protects persons living with disabilities with special measures. Besides, the state protects Hungarian Sign Language as a part of Hungarian culture. The provisions prescribing the protection of persons with disabilities have been stipulated with the highest normative force, thus they impose an obligation on the legislature and the executive and also have an effect on judicial practice. It is the responsibility of the state to create the conditions under which persons with disabilities can enjoy their fundamental rights on an equal basis with other members of the society. So this work tries to prove that Hungary under the rule of law has a special mandate to improve the situation of people with disabilities. Consequently, the thesis examines the definition of disability in a multidisciplinary model. Besides, analyses the concept of reasonable accommodation in the context of constitutional law. Több megjelenítése
Iustum Aequum Salutare X. 2014. 3. 95 116. A speciális szükségletű személyek egyes jogainak hazai szabályozása és érvényesülése PhD-hallgató (SZE ÁJDI) Ha az ember beteg és magatehetetlen, könnyen magányosnak Részletesebben A gazdasági alkotmány
Állam- és Jogtudományi Kar Drinóczi Tímea A gazdasági alkotmány A gazdasági alkotmány elmélete és összetevői a Magyar Köztársaságban, különös tekintettel a gazdasági alapjogokra PhD értekezés tézisei Témavezető Részletesebben A fogyasztói jogok tartalmának és érvényesülésének közjogi keretei Magyarországon
Pécsi Tudományegyetem Állam- és Jogtudományi Karának Doktori Iskolája Bencsik András A fogyasztói jogok tartalmának és érvényesülésének közjogi keretei Magyarországon PhD értekezés tézisei Témavezető: Részletesebben Sajátos nevelési igényűek pedagógiája és pszichológiája
Sajátos nevelési igényűek pedagógiája és pszichológiája 1 PÁZMÁNY PÉTER KATOLIKUS EGYETEM VITÉZ JÁNOS KAR PÁZMÁNY SZOCIÁLIS TUDOMÁNYOK SOROZAT Sorozatszerkesztő: Lakner Zoltán PhD 3. SAJÁTOS NEVELÉSI IGÉNYŰEK Részletesebben A fogyatékossággal élők közösségben való élethez fűződő jogáról
Gradwohl Csilla PhD-hallgató, VIII. évfolyam Vol. VIII Pécsi Tudományegyetem Egészségtudományi Doktori Iskolája és 2014/3. szám No. 3/2014 Állam- és Jogtudományi Kar Doktori Iskolája Tanulmány Article Részletesebben ALAPJOGI ÉS ESÉLYEGYENLŐSÉGI PROBLÉMÁK MAGYARORSZÁGON 2007
ALAPJOGI ÉS ESÉLYEGYENLŐSÉGI PROBLÉMÁK MAGYARORSZÁGON 2007 Háttértanulmány 2007. augusztus 2. Tartalomjegyzék Bevezető... 4 Fogyatékkal élők... 6 1. Nemzetközi háttér...6 2. Regionális háttér: Európai Részletesebben A Rehabilitáció Kérdései Magyarországon
A Rehabilitáció Kérdései Magyarországon Szakdolgozat Készítette: SZABÓ NIKOLETT Munkaügyi és társadalombiztosítási igazgatási szakos hallgató Konzulens: DR. JAKAB NÓRA MISKOCI EGYETEM ÁLLAM ÉS JOGTUDOMÁNYI Részletesebben Beteg jogaink egészséges méltóság. Betegjogi projekt
A J B P R O J E K T F Ü Z E T E K Beteg jogaink egészséges méltóság Betegjogi projekt 2 0 1 2 / 2 Az állampolgári jogok országgyűlési biztosának betegjogi projektjét 2011-ben a Nyílt Társadalom Intézet Részletesebben A fogyatékkal élô személyek jogai. tükrében
Bárd Petra A fogyatékkal élô személyek jogai az acquis communautaire tükrében A fogyatékkal élô személyek jogainak szabályozása jelentôs változáson ment keresztül az elmúlt évtizedekben, és ez a változás Részletesebben AZ EGÉSZSÉG VÉDELME A BÜNTETŐJOGBAN
PÉCSI TUDOMÁNYEGYETEM ÁLLAM- ÉS JOGTUDOMÁNYI KAR DOKTORI ISKOLA AZ EGÉSZSÉG VÉDELME A BÜNTETŐJOGBAN PhD-értekezés Konzulens: Dr. Tóth Mihály egyetemi tanár Készítette: Dr. Balogh Ágnes egyetemi adjunktus Részletesebben Az Szja- és az Áfa-szabályozás igazságossága a magyar adórendszerben
Pécsi Tudományegyetem Állam- és Jogtudományi Kar Doktori Iskolája Ercsey Zsombor Az Szja- és az Áfa-szabályozás igazságossága a magyar adórendszerben Doktori értekezés Témavezetők: Szalayné Sándor Erzsébet Részletesebben DOKTORI ÉRTEKEZÉS ÖREGSÉGI NYUGDÍJAK AZ EURÓPAI UNIÓ SZOCIÁLIS BIZTONSÁGI KOORDINÁCIÓJÁNAK TÜKRÉBEN
Szegedi Tudományegyetem Állam- és Jogtudomány Kar Doktori Iskola DOKTORI ÉRTEKEZÉS ÖREGSÉGI NYUGDÍJAK AZ EURÓPAI UNIÓ SZOCIÁLIS BIZTONSÁGI KOORDINÁCIÓJÁNAK TÜKRÉBEN Témavezető: Prof. Dr. Hajdú József Írta: Részletesebben Az alapvető jogok biztosának Jelentése az AJB-3588/2014. számú ügyben
Az alapvető jogok biztosának Jelentése az AJB-3588/2014. számú ügyben 1. Az eljárás megindítása, előzmények Mozgássérült panaszos a lakás akadálymentesítési támogatással kapcsolatos beadványával fordult Részletesebben Méltóképpen másképp Fogyatékosügyi projekt
Á J O B P R O J E K T F Ü Z E T E K Méltóképpen másképp Fogyatékosügyi projekt 2 0 1 0 / 2 Az állampolgári jogok országgyűlési biztosának fogyatékosügyi projektjét 2009-ben a Szociális és Munkaügyi Minisztérium Részletesebben Diszkrimináció a foglalkoztatásban Magyarországon, különös tekintettel a nemzetietnikai alapú és a mozgáskorlátozottakkal szembeni diszkriminációra
Diszkrimináció a foglalkoztatásban Magyarországon, különös tekintettel a nemzetietnikai alapú és a mozgáskorlátozottakkal szembeni diszkriminációra Szalai Péter: I. Bevezetés A jelen tanulmánynak az a Részletesebben HUTKAI ZSUZSANNA ESÉLYEGYENLŐSÉGI CÉLOK AZ EURÓPAI UNIÓ ÁLTAL TÁRSFINANSZÍROZOTT HAZAI PROJEKTEK MEGVALÓSULÁSÁNÁL *
Pro Publico Bono Online Támop Speciál 2012 TÁMOP-4.2.1/B-09/1/KMR-2010-0005 HUTKAI ZSUZSANNA ESÉLYEGYENLŐSÉGI CÉLOK AZ EURÓPAI UNIÓ ÁLTAL TÁRSFINANSZÍROZOTT HAZAI PROJEKTEK MEGVALÓSULÁSÁNÁL * A tanulmány Részletesebben Széchenyi István Egyetem Állam- és Jogtudományi Doktori Iskola. dr. Váczi Péter. A jó közigazgatási eljáráshoz való alapjog és annak összetevői
Pécsi Tudományegyetem Állam- és Jogtudományi Kar Doktori Iskolája Ercsey Zsombor Az Szja- és az Áfa-szabályozás igazságossága a magyar adórendszerben Doktori értekezés tézisei Témavezetők: Szalayné Sándor Részletesebben Alulírott szervezetek és személyek közös véleménye a Polgári Törvénykönyv tervezetének (Tervezet) a nagykorúak cselekvőképességét érintő V.-X.
Alulírott szervezetek és személyek közös véleménye a Polgári Törvénykönyv tervezetének (Tervezet) a nagykorúak cselekvőképességét érintő V.-X. címéről Álláspontunk szerint a Tervezet lényegében nem változtat Részletesebben Fogyatékossággal élő emberek szak- és felnőttképzése
Fogyatékossággal élő emberek szak- és felnőttképzése Jegyzet EÖTVÖS LORÁND TUDOMÁNYEGYETEM BÁRCZI GUSZTÁV GYÓGYPEDAGÓGIAI KAR Budapest, 2009 Tartalom Bevezető 5 Előzmények 5 Az egyezmény célkitűzése: 5 Részletesebben Méltóképpen Időskorban projekt
Á J O B P R O J E K T F Ü Z E T E K Méltóképpen Időskorban projekt 2 0 1 1 / 2 Az állampolgári jogok országgyűlési biztosának idősügyi projektjét 2010-ben a Nemzeti Erőforrás Minisztériuma és jogelődje, Részletesebben Az alapvető jogok biztosának Jelentése az AJB-4350/2012. számú ügyben
Az alapvető jogok biztosának Jelentése az AJB-4350/2012. számú ügyben Előadó: dr. Csikós Tímea A vizsgálat megindítása Az Alapjogok a határok és hatások metszéspontján 1 elnevezésű vizsgálat-sorozat keretében Részletesebben ANTIDISZKRIMINÁCIÓS KÉZIKÖNYV
ANTIDISZKRIMINÁCIÓS KÉZIKÖNYV ANTIDISZKRIMINÁCIÓS KÉZIKÖNYV Készült a Szociális és Munkaügyi Minisztérium Civil szervezetek és az antidiszkriminációs törvény végrehajtása címû programja keretében SZERZÕK: Részletesebben FEJLESZTÉSPOLTIKA, STRATÉGIAI PROGRAMALKOTÁS A SZOCIÁLPOLITIKÁBAN E-jegyzet
FEJLESZTÉSPOLTIKA, STRATÉGIAI PROGRAMALKOTÁS A SZOCIÁLPOLITIKÁBAN E-jegyzet SZERKESZTETTE: CSONGOR ANNA ÉS SZIKLAI ISTVÁN Szerzők: BALÁS GÁBOR, BARTAL ANNA MÁRIA, CSONGOR ANNA, DARVAS ÁGNES, KIS GÁBOR, Részletesebben Hangya Dóra Hátrányos helyzetû célcsoportok mentorálási tapasztalatai
Hangya Dóra Hátrányos helyzetû célcsoportok mentorálási tapasztalatai Hangya Dóra HÁTRÁNYOS HELYZETÛ CÉLCSOPORTOK MENTORÁLÁSI TAPASZTALATAI A fogyatékossággal élõk és az idõskorúak felnõttképzési sajátosságai Részletesebben Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1.
Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1. Pécs 2010 TARTALOMJEGYZÉK 1. fejezet A szabadsághoz és a személyi biztonsághoz való jog Részletesebben VII. évfolyam 2010/4. www.kul-vilag.hu TARTALOMJEGYZÉK:
VII. évfolyam 2010/4. TARTALOMJEGYZÉK: Lattmann Tamás Szalai Anikó: Szerkesztői előszó 1 TANULMÁNYOK Szemesi Sándor: A diszkrimináció tilalma az emberi jogok európai rendszerében és a magyar jogrendben Részletesebben Bárándy Gergely A KÖZÖSSÉGEK EMBERI MÉLTÓSÁGÁNAK BÜNTETŐJOGI VÉDELME MAGYARORSZÁGON. PhD értekezés tézisei. Témavezető: dr. Gál István László PhD
Bárándy Gergely A KÖZÖSSÉGEK EMBERI MÉLTÓSÁGÁNAK BÜNTETŐJOGI VÉDELME MAGYARORSZÁGON PhD értekezés tézisei Témavezető: dr. Gál István László PhD Pécsi Tudományegyetem Állam és Jogtudományi Kar Büntetőjogi Részletesebben Tartalomjegyzék Előszó
Vincze Imre A támogató- és a sporteszközök használata, valamint a munkavállalást segítő egyéb szolgáltatások és az életminőség összefüggései a mozgássérült emberek komplex rehabilitációjában Budapest 2012 Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés